
                                Sidor ...

Generaldirektør Bertram Sten.

Celine, hans hustru.

Eigil

Deres barn.

Matti

Paul Berner.

Sir Henry Lewis

Dr. Mühlenberg Styremedlemmer i «Nationalt Kjemisk

de Montclair Koncern»,

David Børs

Direktør Håvind.

Ingeniør Eikrem.

Haraldsen.

Fru Haraldsen.

Arvid, deres sønn.

Fru Rud.

Steinbø.

En kvinne som roper i sommerkvelden.

Barn.FØRSTE AKTHallen i generaldirektør Stens hjem, et scort prektig
rum, preget av rikdom og forfinelse. På veggene henger gamle gobeliner
med religiøse motiver, flere madonnabilleder og krusifikser. Der er
også en samling med våben. Blandt maleriene merkes et stort
Sydhavs-billede av Gauguin.

Hn bred trappe fører op til annen etasje. Under trappen en dør ned til
laboratoriet, 1 bakgrunnen et veldig vindu ut til et vårlandskap med
snefjell i aftensol.

*

Fru Celine Sten står selskapsklædd og ordner orkideer i en vase. Hun er
omkring firti år, slank, høi, vakker.

Hennes mann. generaldirektør Bertram Sten, 45 år. statelig, kommer inn.

CELINE går imot ham med spenning:

Nu?

BERTRAM

Det ser ut til litt av hvert. Vi har nettop måttet postere hundre
politifolk ekstra nede ved havnen, for å beskytte streikebryterne.

I et bittert utbrudd:

Det er mig likefrem motbydelig å skulle beskytte den slags pakk. men
hvad annet er der å gjøre?De skulde vite bedre, arbeiderne, enn å gå
til streik nu! De burde forstå at når der blir lønnsnedslag i flere av
de landene vi konkurrerer med. må vi slå følge, enten vi vil eller ei.

CELINE

Men vinner arbeiderne her hjemme, vinner kanskje de ute, også.

BERTRAM

Hvem sier det?

CELINE

Arbeiderkonene.

BERTRAM

Går du til dem i disse dagene?

CELINE

Man kan ikke la alt streike. Ikke ens følelse av menneskelighet. Vel?

BERTRAM

Det er riktig det, Celine.

Men de vinner ikke, ser du.

Det er bare så dumt å streike nu! Tenk dig: i disse dagene har vi hele
direksjonen, alle utlendingene på besøk. Tror du jeg kan foreslå noen
utvidelse av driften når de med sine egne øine kan se den usikkerheten
vi arbeider under?

Bryter plutselig av, tar berme om armene.

Kort sagt.

Hvad nytt her i huset?CEL1NE Vi får Eigill hjem i kveld.

BERTRAM Så han trenger penger nu igjen.

CELINE

Hør, Bertram. Kunde der ikke være andre grunner for at en gutt kommer
hjem. For eksempel ingen grunn?

BERTRAM Jeg kjenner disse besøkene.

Jo, det er en fin virksomhet ban har valgt sig. Aksjemegler. Plyndrer
litt hvor andre bygger. Hvad er det det heter? Fiks fyr, smart. Kan han
noe? Vef han noe? De slenger noen tips til ham fra New York og
Amsterdam. Undertiden går det. Undertiden kommer han hjem.

CELINE Tenker du ofte sånn?

BERTRAM

Det hender at den tanken streifer mig: Hvorfor slåss vi? Vi
kapitalister som det heter.

Hvorfor kjemper vi for dette systemet med privat eiendomsrett og arv?

Er det muligens fordi vi forakter våre barn? Vi har ikke tillit til at
de skal klare sig. Det er fcykt vi føler! Så får vi verge dem, slå til;
utsette nederlaget.CELINE

Si mig en ting: forakter du Matti også, fordi vi må verge henne?

BERTRAM

smertelig:

Celine!

CELINE

I dypet av ditt hjerte, Bertram?

BERTRAM

Du vet hvor jeg holder av henne, og du vet at jeg om mulig er mer
knyttet til Matti, ncttop fordi hun er blind.

Hvordan kan du si en sånn ting til mig?

CELINE

Slår det dig ikke at en bitterhet over barna er en bitterhet mot migf

BERTRAM

Celine, dig elsker jeg slik, at jeg aldri behøvde å ba barn med dig.

Kysser henne.

Hvor er Matti?

CELINE

Hun sitter oppe og leser. Hun har nettop fått Paul Berners roman i
punktskrift.

BERTRAM

Skriver han bøker lenger? Jeg trodde han bare skrev oprop for
freden.CELINE

Du kan jo spørre ham. Han kommer hit i aften.

BERTRAM

Så?

CELINE

Eigill tar ham med. De hat truffet hverandre i London.

BERTRAM

Er det Eigills forslag?

CELINE

Nei. Mitt.

Jeg tror det vil interessere Matti å møte bam.

BERTRAM

Er han noe passende omgang for Matti? Han har ikke noe godt ord, når
det gjelder kvinner. Karakterløs, såvidt jeg forstår.

CELINE

Der sies så meget. Det eneste vesentlige er at han har et sinn. Matti
et mer enn andre mennesker henvist til en indre verden. Synes du for
eksempel Eigills krets kan virke noe opkvikkende på henne? De er alle
sammen ens — i uttrykksform, i sjel -—- om man kan bruke et så sterkt
ord.

DAVID BØRS omkring femti år, liten og jovial, kommer inn. Hilser på
Celine og vender sig mot Bertram:Nå, hvordan føles det å ha direksjonen
på besøk?

BERTRAM

smiler:

Dere er et av de kors man får bære.

BØRS

Du likte ikke at selskapet gikk over på utenlandske hender. Nei vel!
Men én ting får du nå medgi: gasjen din er nå blitt internasjonal, den
også.

BERTRAM

Det er pinlig å måtte si det. Men for mig er ikke pengene det
avgjørende.

BØRS

Neida. Men efter min opfatning skal en mann i stor stilling ha
førsterangs betingelser. Ikke for sin egen, men for bedriftens skyld!
Det gir sikkerhet. Han skal ha bil med uniformert chauffør ventende ved
døren, han skal ikke tenke: rekker jeg bussen? Han skal spise dyr mat,
drikke dyr vin, ha kostbare kvinner —

CELINE

ler.

BØRS

hen revet:

Det skal være noe dyrt, eksklusivt over kjøttet og nervene hans, når
han setter sig i chefsstolen. for å ta avgjørelsen!CELINE

setter sig:

Kom hit og la mig få mer av Deres livsvisdom. De er så fengslende!

BØRS

Tilgi mig, fru Sten. Men jeg hadde tenkt mig ut i haven. De skjønner:
Det er min siste aften hjemme, jeg må nytte den til siste åndedrag. Det
lyse brudesløret over bjerkene, fjellenes majestet. For et land!

CELINE

Men De som er Deres egen herre —

De kan da bli her lenger.

BØRS

Umulig! Jeg har vært her i fire måneder, og dette er siste frist, Hvad
gir De mig, fru Sten, for slike sjikanøse bestemmelser. Blir jeg her én
dag lenger, må jeg betale skatt!

Borte ved det åpne vindu:

Kjenn lukten av muld og sevje! Alt blir likesom vakrere, fordi en skal
si farvel!

CELINE

Og hvor går reisen hen?

BØRS

Tyskland.

CELINE

Er De så glad i å bo der nede?

2 — Men imorgen —•BØRS

Glad i? Jeg hater å bo der, og det gjør min hustru også. Alt, klimaet,
menneskene mishager oss. Men vi har dessverre noen sperrede mark som vi
ikke kan få ut — dem gjelder det å få benyttet.

Stærefløit høres utenfor.

Lytter,

Stæren! Stæren i Norge! Å, Herregud.

Han haster ut i haven.

BERTRAM Jeg må høre om der er noe nytt.

Du får underholde utlendingene.

CELINE

Vær sikker. Jeg skal utfolde mig.

De smiler til hverandre. Bertram kysser henne på hinden fpr han går.

SIR HENRY LEWIS

femti-seksti år, den fullkomne engelske gentleman, med militær holdning
og ridderllghet, kommer inn.

CELINE går strålende mot ham:

God aften, sir Henry.

SIR HENRY

Det var en slik glede å se Dem til hest imorges, Mrs. Sten. En vakker
hoppe! Hun minnet mig om min egen «Queen», Ikke bare bygningen,
menuttrykket også. Man kunde se at det var en hest som aldri hadde
kjent et slag eller et grusomt ord.

CELINE Er De meget glad i hester?

SIR HENRY Ja. Skjønt det er ikke riktig formet.

En mann skal bare holde av én hest og én kvinne — sin hustru. Slik
holder jeg av «Queen».

Dette er ting jeg nødig snakker om. Men De har alltid vist mig slik
vennlighet, mrs. Sten. Jeg tror De vil forstå.

Ja. Slik har jeg følt for «Queen» — fra den dag for femogtyve år siden,
da hun kom til å tilhøre mig, og la mig tilføie: jeg henne.

CELINE med innlevelse:

Det er sjelden at et menneske og en hest får være så lenge sammen.

SIR HENRY

Jeg er glad over at jeg kan gjøre hennes livs-aften lys og lykkelig! Nu
går hun på de grønne engene i Sussex og stirrer over Kanalen, mot
Frankrike, hvor hun for tyve år siden var med og skapte historie.

CELINE

Hadde De «Queen» med i krigen?SIR HENRY

I 1914 besluttet jeg som alle engelskmenn å sette alt inn. liv, formue
og barn. Og skjønt «Queen» var bare tre år, tok jeg henne med. Jeg
visste hun vilde hatet å bli hjemme.

Tapre «Queen». Ofte var det bare et sammen-skutt skur jeg kunde by
henne til stall. Og der var meget hun måtte overvinne, særlig lukten av
blod. som hester avskyr mer enn noe annet vesen.

Allikevel: hvor fryktløs var hun ikke mellem benene mine, skjelvende av
kamplyst efter å gå løs på fienden! Jeg minnes slaget ved Marne da hun
bar mig frem til seiren, mens der på mindre enn en halv time falt åtte
hundre hester omkring oss —

En ting har ofte optatt mig, mrs. Steen. «Queens» far blev før krigen
solgt til den tyske regjering som avlshingst — å ham skulde De ha
kjent! Mon tro «Queen» møtte noen av sine balv-brødre eller halvsøstre
i kampen, det skulde jeg gjerne vite —

CELINE

Jeg er så glad at «Queen» får hvile riktig godt ut nu.

SIR HENRY

Men husk én ting: når den nye krigen bryter ut, vil det igjen være
hesten det kommer an på.

Mekaniserte arméer —jeg hater det ordet. Menneskene skal og må huske at
krig kan være noe lidderlig! Glemmer vi det. hvor står vi da?Dessuten:
motoriseringen taper enhver betydning efter de første dagenes regnvær.
I gjørmen blir det hesten som får dra kanonene frem og ambulansene
tilbake. Og viktigst av alt: hesten er praktisk talt immun for
giftgass, den bærer rytteren over gassen, tenk på det.

CELINE

Men blir det krig igjen?

SIR HENRY

Jeg sier: glem ikke hesten!

På alle måter prøver jeg å opmuntre avlen. Og i forrige uke avslørte
jeg et monument over hester som falt i krigen.

Krig er ikke til å undgå, men la oss sette alt inn på å gjøre den til
hestens krig, til en chevaleresk krig!

Børs kommer inn fra haven, Samtidig kommer Bertram inn med to andre
direksjonsmed-lemmer, dr. Muhlenberg og de Montdair.

BØRS dempet til Bertram:

Noe nytt?

BERTRAM

Nei.

Høit:

Jeg håper å få anledning til å følge dere innover imorgen, mine herrer.
Situasjonen synes å tillate det.BØRS

Jeg så i avisene at du var innkalt til møte i Nobelkomiteen.

BERTRAM

smilende:

Den tradisjonelle forbindelse mellem fred og kjemisk industri —

DE MONTCLAIR full av eleganse og charme:

Le prix Nobel! Det har alltid forekommet mig som noe smukt, noe
patetisk at et lite land slår vakt om freden.

Almindelig tilslutning.

BØRS

Der er dessverre noen pinlige forslag om å gi den til en mann som
sitter i koncentrasjonsleir i Tyskland —

DR. MOHLENBERG kraftig, undersetsig, med barbert hode:

Det torde på forhånd være nok med konfliktstoff i verden.

BERTRAM

smilende:

Hvad jeg har hevdet bestandig! La oss for Guds skyld holde fredsvennene
utenfor!

MtlHLENBERG

henvendt til Børs:

Hvorfor denne evige animositet mot mitt land?CELINE

avledende:

De tar feil der!

MOHLENBERG

skjærende:

Jeg gjør ikke det, frue.

CELINE

nølende:

Enkelte reagerer kanskje overfor forfølgelsene mot den jødiske
intelligens —

MOHLENBERG

Den jødiske?

De undervurderer oss, frue. Det er alle op-løsende krefter vi vil
ramme. Det kapitalistiske system — som sikkert er det de
tilstedeværende beist vil leve under — rummer motsetninger som er
uforenlige for tanken. Kornet brennes, mennesker sulter. Vi kan trygt
formulere stillingen slik: tenkning = oprør.

Istedenfor fornuften setter vi da det ugtipelige, blod og ære! Det er
det geniale ved vår linje. Bittert er det at vi møter så liten
forståelse rundt i verden. For det er også for dere, vi kjemper, mine
herrer!

DE MONTCLAIR

Jeg har fra første stund sett med sympati på Deres bevegelse! Jeg har
også på et tidlig tids-punkt hatt den glede å kunne støtte den
økonomisk, fordi jeg hadde slik tro på dens muligheter.

Mitt resonnement var: et selvbevisst, fedrelands-elskende Tyskland — et
forsvarsberedt Frankrike. Det vil tjene begge lands industri, og i
siste instans: også freden.

SIR HENRY

La mig få understreke Deres siste ord av fullt hjerte! At forsvarsvilje
og fred hører uløselig sammen.

DE MONTCLAIR Jeg noterer med tilfredshet at en mann som nettop var
besjelet av disse idealer — en engelsk politiker, sir Henry — nylig
fikk fredsprisen.

MOHLENBERG Jeg kjenner ham som en sund realitetenes mann. Han sitter i
flere av de engelske rustningsfirmaer, hvor jeg har interesser.

DE MONTCLAIR La oss håpe at der vil bli belønnet flere slike menn —

SIR HENRY

hvis syn — det er min faste tro — er fremtidens.

Middagsgongongen går.

Der blir utbrudd som: Det er sannelig pi ride.

Vi får op og bytte.

Alle herrene går. Celine blir alene igjen.

Hun går bort til vinduet.Hallo, Matti! Hallo.

MATTI

kommer inn:

CELINE

MATTI

CELINE

Så yndig kjolen er! Du blekblå erteblomsten min!

Fører henne bort mot vinduet.

Br det ikke vakkert i kveld! Snefjellene lyser som rosenblad i
kveldsolen.

MATTI

Ja.

Er det noe nytt fra streiken?

CELINE

Ikke la oss snakke om den! Din far ordner nok alt så godt som et
menneske kan —

MATTI

kort:

Nei. Så snakker vi ikke mer om den.

CELINE

Jo, hvis du vil, så kan du skjønne —MATTI Men jeg vil ikke —

CELINE

sec forskende på henne:

Er det Paul Berners bok du har sittet oppe lest?

MATTI med en undertone:

Ja. Det var så snildt av dig å skrive den for mig.

CELINE Hvordan liker du den?

MATTI

Jeg liket den ikke.

CELINE

Men for noen dager siden —

MATTI

Ja, men ikke idag.

CELINE

Hvorfor det?

MATTI

Idag leker jeg blindebukk med mig selv. CELINE

Å nei, Matti.

MATTI

Liker damene ham så godt?

og

avCELINE

De gjør visst det.

MATTI

Da skal jeg vise ham øinene mine og spørre om han synes det er pent å
være blind.

CÉLINE

Matti, pin mig ikke så forferdelig. Straff mig ikke sånn!

Gråter, legget hodet sitt i fanget på Matti. MATTI

Pinte jeg dig. Jeg trodde det var mitt, jeg. CELINE

Syng for mig.

MATTI Du kloke moren min.

CELINE

smiler gjennem tåter:

Å, jeg er nok ikke klok, Matti.

MATTI

Jo, du vil jeg skal trøste dig, for at jeg skal bli hjulpet selv.

Celine legger kinnet inn til Mattis,

Men siden du tar frem de beste kunstene dine, så —

Hun kysser moren.De reiser sig og går, arm i arm, utrolig jevnaldrende,
bort til flygelet. Celine spiller, Matti synger et vers av Kjerulfs
Tirilil Tove.

MATTI

lyttet:

Der kom de.

CELINE

spiller videre.

Eigill (21 ar) og Paul Berner (29 år) kommer inn.

CELINE

reiser sig.

Goddag og velkommen! Det er Paul Berner — min datter.

Dere har sannelig kjørt fort. Vi ventet dere ikke før om to timer.

EIGILL

Og enda mistet vi minst fem minutter ber nede, da vi kjørte gjennem
byen. Der var kjukt av folk.

CELINE til Paul:

Kjørte De?

EIGILL

Han!

PAUL

Jeg tror ikke jeg egner mig til å kjøre bil. Vedhver sving vilde jeg
tenke: nu farer en onge rett under hjulene.

CELINE

Men om en annen kjører, er det vel like trist for barnet?

PAUL

Det får våge sig. Jeg har i hvert fall fått være passiv.

E1GILL

Nå har jeg hørt det også!

PAUL

Jeg husker engang i Frankrike. Jeg var oppe med et lite sportsfly. En
bardun røk, og føreren skrev til mig på en lapp: gå ut på vingen og
gjør den fast, ellers detter vi ned. Nei! tenkte jeg og blev sittende:
Vel er det fælt å dø — men verre er det å gå ut de r og redde livet.

MATTI

smiler;

Døde dere da?

PAUL smiler tilbake:

Ja.

CELINE

De har visst reist meget, herr Berner. Jeg har det inntrykk at
jernbanekupéen og dampskibs-lugaren har for Dem vært høidepunktet av
hjem-lig hygge. Men kunde De allikevel ikke tenke Dem å slå Dem ned hos
oss en dag eller to?

PAUL

Tusen takk!

EIGILL

Hvor er far?

CELINE

Han klær sig.

EIGILL

Hvad slags humør er han i?

CELINE

Jeg synes du skulde skaffe Paul Berner en drink, Matti. Han har
sannelig fortjent det.

Matti og Paul går mot bakgrunnen, hvor der står cocktail-shaker og
glass.

CELINE

Hvor meget, Eigill?

EIGILL

Selvfølgelig! Du skal lage regel av det. Husker du: for tre måneder
siden tok jeg inn firti tusen på en dag.

CELINE

Men så bruker du altfor uvettig med penger, Eigill!

EIGILL

Det er nå vel nu de skal brukes, vet jeg.Jeg sier som en amerikansk
venn av mig: lik-svøpet har ikke noen lommer.

CELINE

smilende:

Men derfor behøver du vel ikke å legge oss i graven 1 Hør. Din far har
meget å stå i, disse dagene. Kanskje jeg kunde hjelpe dig, isteden.

EIGILL

Jeg ber ikke om hjelp. Lån.

CELINE Så sier vi det. Hvor meget?

EIGILL

Åtte tusen. Det er verdens sikreste forretning. CELINE

Ja da så. Jeg skal prøve å skaffe dig pengene imorgen.

EIGILL Jeg kjører tilbake i natt.

CELINE

Jeg har visst checkboken i vesken.

De går bort til chatollet, Celine setter sig og skriver ut en check.

Paul og Matti, med glass i hånden, kommer fremover på den andre siden
av hallen.PAUL

i et åndedrag av lykke:

Her er godt å være!

Jeg kjenner forresten denne stuen godt fra før. Jeg har sett billeder
av den i et magasin.

MATTI

Leser De sånt?

PAUL

Det hender.

MATTI

stanser foran Sydhavs-billedet og peker:

Kan De se hvem som har malt det.

PAUL

Gauguin! Man måtte da være blind, hvis —

MATTI

muntert:

Ja, det måtte man!

PAUL

Å, jeg —

MATTI rar ham over armen:

Jeg kjenner det! Menneskene snakker om øine i annen hver setning, og
verst blir det når de begynner å passe sig!

PAUL Hjelper De mig nu?MATTI

løfter hoder, hårdt:

Skulde ikke jeg kunne hjelpe?

PAUL

går nær bore til henne, med varme:

Jo, det kunde De nok.

CELINE

reiser sig og ringer. Til Paul og Eigill:

Dere skal få et kvarter til å bytte og bade. Klarer dere det? Fort dere
alt dere kan!

Tjeneren kommer inn.

CELINE

Vis herr Berner hans værelse.

Tjeneren og Panl går,

Eigill har stått ved chatollet og stukket checken i lommeboken. Idet
han skal gå op-over trappen, møter han faren som kommer fra høire, i
kjole og hvitt.

BERTRAM

God dag, Eigill.

Nå, hvordan går det?

EIGILL

Fint.

BERTRAM

Virkelig?

EIGILL

Ja.

3 — Men imorgen —BERTRAM slår ham tilfreds på skulderen: Du overgår dig
selv!

Rapp dig, gutt,

EIGILL

lpper op trappen.

BERTRAM

til Matti:

Nå, hvordan liker du dikteren?

MATTI

stikker armen inn under farens:

Å, du vet: man må helst være generaldirektør hvis jeg skal tekkes.

BERTRAM

henrykt:

Du har arvet din mors gode smak, du Matti. CELINE

Å, dere er to ordentlige gjøker!

BERTRAM

stanser:

Var det en bil?

MATTI

Ja, det var direktør Håvinds.

BERTRAM mprk:

Så.CELINE

Venter du ham.

BERTRAM

Nødig.

TJENEREN

inn:

Direktør Håvind.

DIREKTØR HAVIND

kommer inn. En kraftig, noe brutal mann på Bertrams alder;

God aften, fru Sten. God aften, Matti.

Til Bertram:

Jeg må få tale et øieblikk med Dem.

Han og Bertram taler sammen i bakgrunnen. Børs kommer nynnende nedover
trappen, efter ham de andre direksjonsmedlemmene.

BERTRAM

frem mot Celine:

Gå bare inn, Celine. Vi kommer straks efter, CELINE

ser bekymret på Bertram, dereftet muntert:

Kom, Matti — hjelp mig med omplaseringen, er du snild.

På vei mot døren:

Vil du ha Paul Berner ril bords?

MATTI

Hvorfor det?

De går ut.BERTRAM

Her er ikke ubetinget gode nyheter. Arbeiderne har plutselig samlet sig
utenfor byen; i løpet av en halv time kan man regne med at de går til
storm på avsperringen.

DIREKTØR HAVIND

Det er selvsagt bare én ting å gjøre: å utkom-mandere militær. Hvad jeg
har hevdet hele tiden.

BERTRAM

Jeg har ikke spurt Dem om Deres mening, direktør Håvind.

MOHLENBERG

Hvad er Deres opfatning, dr. Sten.

BERTRAM

Jeg liker ikke å bruke militær mot mine arbeidere.

MOHLENBERG

Liker?

De forbauser mig, dr. Sten.

DE MONTCLAIR mildt;

Når vi i Frankrike investerte betydelige summer her oppe, var det fordi
vi hadde ubetinget tro på bedriften, og dens ledelse. Jeg er sikker på
at De ikke vil skuffe vår tillit.SIR HENRY

Slå til, eller bli slått.

Det er valget.

BERTRAM

hugget med en håndbevegelse diskusjonen over:

Jeg tar det ikke så lett som dere, mine herrer. Jeg skal arbeide videre
med mine folk, eftetpå.

Stillhet.

Men der et ikke annet for.

Tat telefonen på skrivebordet.

Gi mig forsvarsdepartementer

Legger røret på og venrer.

MtrHLENBERG

Det er godt at militærvesenet bertillands ikke er fullstendig nedlagt!

BØRS

Det er en selvopgivelsens ånd her hjemme som ofte har smertet mig dypt.

Telefonen ringer. Bertram tar rplret.

BERTRAM

De taler med generaldirektør Sten i «Nationalt Kjemisk Koncern», Vi
frykter for at arbeiderne i løpet av en halv time vil angripe
avsperringene nede ved havnen. Det er påkrevet å rekvirere militær.

Venter.Det skulde klare sig.

Takk.

Legger røret fra sig.

Vi får øieblikkelig tusen mann, utrustet med håndgranater og
maskingeværer.

MOHLENBERG

Sehr gut!

DE MONTCLAIR

Tres bien!

SIR HENRY

Very well.

BØRS

peker mot snefjellene som blnsser op i kveldsolen, idet ban utbryter
hen revet:

Og dette landet skulde vi ikke forsvare!

T eppet.ANNEN AKTSommerdag. I parken omkring generaldirektør Stens hus.
Et hjørne av tennisplassen til venstre. Når vinden går gjcn-nem trærne
i bakgrunnen, skimtes fabrikkenes hvite konstruksjoner opover
fjellsiden.

Eigill og Paul sitter tennisklædde i makelige havestoler, begge med
aviser.

EIGILL

Du som er psykolog — forklar mig en ting! Husker du de Montclair, som
var her i vår? En gris efter unge gutter.

PAUL

nikker.

EIGILL

En venn av mig er begynt å reise rundt raed ham som privatsekretæt.
Skjønner du slikt?

PAUL

Bortsett fra naturlige anlegg som jeg ikke kan dømme om, kan du få en
god grunn: forfengelighet.EIGILL

Hvad jeg sa?

«Nei, for faen.»

PAUL

Det var fremmelig svart!

EIGILL Du høres imponert ut?

PAUL

nikke r f

Jeg har aldri vært noe flink til å avvikle. Tross alt: Man har vært
knytter til et menneske--------------

EIGILL

Du synes det var sårt for dem at de måtte miste dig?

PAUL

Nettop!

Formodentlig bar jeg vært arvelig belastet med det som kan være ti
ganger råere og sjoflere enn brutalitet: finhet i tankegangen.

— Og så blir de liggende og råtne inne i en, alle de opgjørene en ikke
har tatt.

En sånn som dig eier fremtiden!

Han begynner å lese igjen. Eigill går bak ham, og ser over
skulderen.EIGILL

Hvad er det du leser?

Skatteligningen! Jaså. Sten, Bertram, generaldirektør, formue to
millioner, inntekt tre hundre tusen. Si mig hvorfor forsøker du dig
ikke heller på en av døtrene til brukseier Monrad, formue fire
millioner.

PAUL

Fem barn; flere å dele på.

EIGILL

Og her er det bare mig.

PAUL

Ja, her er det dessverre dig.

EIGILL

En ting må man late dig: du gjør dig ikke bedre enn du er. I hvert fall
ikke når du snakker med mig. Men med Matti er du forståelsesfull,
fyte-helvete, og sjelfull som bare fan, sammen med mor,

PAUL

Jeg har vel to-tre slags mennesker inne i mig; de dukker frem eftersom
de blir ropt på. Overfor dig er det naturlig at jeg viser mig fra den
verste siden. „ .

Reiser sig og tar racketen.

Et sett til! Jeg må ha revancbe.EIGILL

Gider ikke. Du taper så allikevel.

PAUL

Bare vent! Jeg skal nok slå dig.

EIGILL

Du er begynt for sent. Du har vel ikke hatt stor anledning til å spille
før.

PAUL

Riktig!

Barndommen min i én sum: tennisracket jeg ikke fikk.

EIGILL

Er det min skyld kanskje?

PAUL

Å. Gud vet. Jeg kommer fra folk som var dumme nok til å tro på den
dyden dere har innprentet dem, for at de skulde holdes nede:
sparsomhet.

Spar utlegg, spar glede, spar liv.

EIGILL

Men nå skal der ikke spares lenger. Nå har du innfunnet dig her.

PAUL

Akkurat.

Kom nu.EIGILL

Nei, sier jeg.

CELINE

kommer inn i ridedrakt:

Hallo!

Imorgen må De ride med mig, Paul. De skal få «Cinderella», henne vil De
like! Tror du ikke, Eigill?

EIGILL

til Paul:

Kan du ri da? Trodde din barndom var i én sum: ridehest du ikke fikk.
Jeg går bort i stallen, jeg mor; for dere skal vel snakke åndelig. Morn
så lenge.

Han går ut.

PAUL

Hvor har De gjort av Matti?

CELINE

Hun er oppe og prøver klær.

PAUL

Men må ikke De være med da?

CELINE

Matti har alltid vært meget selvstendig, og hun er ikke blitt det
mindre siden De kom. Hun vil helst være alene med den motedamen som tok
kjolene her ut. Det påståes at de har ikke noen kundesom er så nøie på
det som Matti. Hun er i virkeligheten ytterst forfengelig.

PAUL

Er ikke det eiendommelig —?

CELINE

For en blind? Nei,

Hun er henvist til andres øine, og hun må nære dem. Ser menneskene noe
likegyldig, sier de ikke noe. Ser de noe vakkert, får Matti vite det.
Da

lever verden for henne.

PAUL

Hun må være lykkelig som har Deres øine å se med.

CELINE

Tror De?

Jeg har prøvd iallfall. Og jeg synes det har

gjort livet rikere for mig selv. Jeg har måttet se

— for Mattis skyld; jeg vet om en verden av farver, lys, bevegelse, som
kanskje ikke mange andre,

PAUL

Har De alltid kunnet føle det sånn?

CELINE

Å nei.

Den første tiden var forferdelig. Den tiden da vi ennu håpet. Den
desperate viljen til å håpe —det er det verste! De skjønner: Matti fikk
hjerne-betendelse ett år gammel, og da hun blev frisk, opdaget vi det —
langsomt.

Dengang var det som jeg mistet Gud.

PAUL

interessert:

Tror De på Gud?

CELINE

Man må være en mann for å spørre om Gud er til. I hvert fall for å
spørre slik, så uten undren og forferdelse! En kvinne som har
gjennemgått miraklet — dette ikke-noe, dette usynlige, som vokser inne
i en og nærer sig der og får gjeller og lunger og en dag sprenger sig
ut, blodig og pipende, et bitte lite menneske som ennu må få mat av
kroppen, men nu utvendig fra! — helt til det får små bukser på sig — å
en kvinne vet mer! Hun vet i det minste at det er grufullt og rystende
å tvile på mysteriet, Gud.

PAUL

Men så fant De Gud igjen?

CELINE

En dag skjønte jeg det! Gud er som oss, det er ikke for ingenting at
det står: vi er skapt i Guds billede — han kjemper og lider som oss,
tviler,

4 — Men imorgen —får det ikke til. Og så plutselig lykkes det for ham!
Og Gud er som en tindrende blå sommerdag.

PAUL

Men hvordan kom De til det?

CELINE

Ethvert menneske har sin vei til Gud, og det er kanskje det dypeste,
hemmeligste i oss.

PAUL

Jeg skal ikke spørre mer.

CELINE

Jo. Jeg har lyst å fortelle Dem det.

Det var fordi jeg elsket. Fordi jeg efter årelang fortvilelse fant
igjen min mann, mitt menneske i verden. Fordi jeg var fullbyrdet.

Løfter armene i lykke.

Vender sig plutselig.

Nu De!

Fortell om Dem selv. Hvad skriver De på?

PAUL

Jeg skriver ikke.

CELINE

Men neste gang?

PAUL

Jeg har ikke tenkt å skrive mer.CELINE

Hvorfor ikke?

PAUL

Hvorfor skulde jeg?

Nu ruster verden, nu kommer krigen.

La oss holde oss til det vesentlige. Jeg tror ikke at mange av min
generasjon skal dø på sottesengen.

CELINE

Nettop nu er det bruk for mennesker som forteller at livet er edelt og
godt. Som sier: krenk det ikke!

PAUL

Har jeg ikke skrevet? Har jeg ikke ropt ut?

Vi vil ikke!

Men de som har avgjørelsen, har viktigere ting å tenke på enn livets
ukrenkelighet. De skal be-væbne de millionene som vil!

CELINE

Men ungdommen —

PAUL

tar avisen:

Her står nettop et lite telegram om ungdommen. Unge engelske
arbeidsløse stormer hvervingskonto-rene: gjør oss for Guds skyld til
soldater!

CELINE

Forferdelig.PAUL

Vi kan trøste oss. Mesteparten var så underernært at de ikke kunde
brukes.

CELINE

Dette er ulykkelige mennesker som er drevet til desperasjon. Men de
andre —

PAUL

De andre er de farligste. De sunde! De lever hver dag foran krigen. Men
angst passer dem ikke. De kan ikke være unge og være redd bestandig. Så
blir angsten til forventning, så marsjerer de syngende. Utbruddet -—-
det blir befrielsen! Verden skal få se et mot som aldri før. Har De
lest om den torpedoen som har en mann inne i sig, for å styre den mot
målet? Slik vil de dø, jage inn i smellet!

CELINE

Elsker De håpløsheten?

PAUL

Nei, Men jeg vet at nu kommer volden.

CELINE

Og den kan ikke stanses?

Bare med ny vold.CELINE

Arbeiderne?

PAUL

nikker:

De vil gjøre op regnskapet. De har krefter til det. De vil kunne leve
efterpå.

CELINE

Og De?

PAUL

Jeg har røttene blandt det som skal dø. Jeg går under med skibet.

CELINE

Sånn har ikke et menneske lov å tenke!

PAUL

smilende:

Så tenker jeg ikke sånn!

Så tenker jeg ikke; det var jo utgangspunktet. Så lever jeg som alle
fornuftige mennesker fra dag til dag. Skjønner De ikke — det er dét jeg
vil? Det eneste jeg vil!

CELINE

De vil helst gjøre verden til en dødscelle hvor menneskeheten venter på
å bli avlivet, og De er så flink til å finne nye sprinkler for vinduet.
Men jeg bærer over med Dem. For De behøver bare å se Dem om, og De vil
se at sprinklene er ikke mer ugjennemtrengelige enn en solstråle, og
det er ikkedøden vi venter på, men livet. Håpet! I mange måneder var
her bare hardhet og kulde nede i markene her; men nu har den grønne
klorofyllen strømmer ti meter til værs — op fra døden! og suser i varm
sommervind. Og blomstene — hvor var de? Nu er de sprunget op for å
takke lyset.

Selv fabrikken der borte — den tar salpeter ut av luften, den tar
styrke ut av ingenting, for at gresset og kornet skal gro — her og i
land langt borte!

Hvem er De som våger: ikke å håpe?

MATTIS STEMME

Mor! Paul!

PAUL

reiser sig og vil gå henne i møte:

Hallo, Matti!

MATTI

Hallo!

CELINE

dempet:

Nei, ikke hjelp henne. Hun liker det best sånn.

Matti kommer langsomt nedover havegangen.

CELINE

Men hvad er det for drakt de har gitt barnet på —? En slag uniform og
tropehjelm —PAUL

Det er nyeste mote, skapt av krigen i Afrika. Siste skrik fra
slagmarken —

CELINE

opbtagt:

Jeg skjønner ikke hvad de tenker på! Det kan kanskje passe for aktive,
sportende mennesker; men dette —

PAUL

—- minner om soldatene når de kommer hjem,

CELINE

til Matti:

Sett dig her, Matti.

Jeg synes ikke om den kjolen. Absolutt ikke. Snittet.

MATTI

avledende:

Neivel.

Hvad snakket dere om?

CELINE

med en viljesanspennelse:

Å, om livet. Om hvor alle sorger blir små på en slik dag!

Jeg kommer til å huske en samtale jeg engang hadde med sir Henry — vår
engelske venn. Han fortalte om krigen. Ikke et ord nevnte han om sine
to sønner som jeg vet falt. Han snakket bareom en hest som hadde vært
med ham hele tiden og ennu levde. Dens strabaser, dem lidelse, og dens
lykke ved å gå på de grønne markene idag.

Det var som han elsket den dypere enn de to døde, og kanskje er det så.
Han og hesten er bundet sammen med et sterkere bånd: livet. De levet
begge! Han kan legge kinnet sitt inn til det som er nærere enn minnet:
den varme, vennlige mulen!

Dengang syntes jeg det var komisk, hvad han sa. Men det slår mig
bestandig at vi kan lære noe av alle mennesker.

Reiser sig.

Hvad tenker jeg på! Jeg skal hente Bertram. Matti, vet du om bilen er
inne?

MATTI

Nei, Nordbø kjørte nettop av gårde med blomster til dine syke.

CELINE

Så tar jeg Eigills.

Hun går.

PAUL

lener sig fremover mot Matti:

Eigill — hvordan er ditt forhold til ham.

MATTI

Jeg kjenner ham ikke stort. Han har vært meget borte, på skole, i
utlandet.Nøler et øieblikk, knytter så hendene, sier rolig:

Det er meget jeg liker ved ham. Jeg vet hvor jeg har ham. Han har den
sundes uvilje mot et menneske med en skavank.

PAUL

Stans nå.

MATTI

Hvorfor det? Han er naturlig. Jeg husker en gang jeg gikk en tur med
hunden min, plutselig vilde den ikke gå lenger. Og en mann fortalte mig
at her kom alle dyr tilbake. Der lå en overkjørt hund lenger fremme i
veien.

PAUL

Nå kan det være nok, Matti.

MATTI

Hvad er i veien med kjolen min.

PAUL setter i å le:

Sånn skal det være!

MATTI

Det er ingenting å le av.

For dere hvisket. Jeg følte at der var noe som jeg skulde holdes
utenfor. Mor er det beste og kjærligste menneske i verden, det er bare
det atjeg føler bestandig under all naturligheten en godhet som aldri
vil slippe mig! — Hun aner det ikke selv, men jeg forstod fortellingen
hennes om engelskmannen og hesten: vi må være lykkelige over livet —
hvad vi har mistet og hvem vi er.

Stryker sig nedover kjolen.

Nå, hvad er det med den?

PAUL

Den har et slags militært snitt; den minner om krigen. Og du, Matti, må
bare minne om det som er skjønt og godt i livet: fred.

MATTI halvt bitter, halvt smilende:

Jeg vet ikke hvordan en uniform er. Jeg har aldri følt på noen soldat.

PAUL

Jeg skal lære dig å føle på noen, jeg.

Han ler mot henne. Matti ler tilbake. Han kysser henne:

Du, Matti min.

MATTI

Men er du min?

Ja.MATTI

Men freden din tror jeg nå ikke jeg vil være. Jeg har lest hvad du
skriver om damene dine — jeg er sikker på at de var vemmelige —: du
måtte alltid skape dem om efter ditt eget hjerte, skriver du, du tok
meter på meter av dig selv og klædde dem op, og til slutt var de
akkurat sånn som du vilde ha dem, og da var de ikke til å holde ut.

PAUL

Det er usselt å anføre mine verker mot mig. — Matti!' Når skal vi
reise?

MATTI

Mor sier bun kan ikke tenke sig huset uten mig. Og far: tidligst om et
halvår.

PAUL

grøsser:

Jeg skal prøves!

MATTI

Ja, det var sant, jeg skulde ha spurt dig:

Tar du mig for pengenes skyld?

PAUL

Ja, nærmest.

MATTI

Endelig et svar!

Hvor skal vi reise?PAUL

Siam, China, Stillehavet.

MATTI

Fortell.

PAUL lukker ømene:

Sol. Het sandstrand. Salt på huden din når jeg kysser den. Desember
hjemme —

MATTI

Alltid desember hjemme?

PAUL

Ja, alltid. Lukt av blomster med vinden. Sus av brenningen. Evig. Og
hele marerittet langt borte: hat, blod, myrderi. Vi to — utenfor.
Fjernt fra menneskene. Nær livet.

MATTI

i et ekko:

Vi to.

Smiler.

Så flink, så flink du var.

Hvordan?MATTI

Sus og lukt. Nå skal du få lov til å se.

PAUL

Regnbuefarvede fisker, purpursjø i kveldingen, rød jord, blå skygger,
morgenhimmelen som grønn kinesisk jade, brune, nakne kropper —

MATTI Nå har du sett nok!

PAUL reiser sig:

Bryster —

Kom nå!

MATTI Jo du er mig en fin en!

PAUL

tar henne om håndleddene:

Og du vil være freden min, allikevel?

MATTI

vender sig mot ham:

Jeg vil det som du vil, jeg, Paul.

De går opover mot huset.

Du, Paul!

EIGILL

kommer inn:PAUL

stanser, mens Marti langsomt fortsetter alene:

Ja?

EIGILL

Du busker de tusen kronene dine som jeg skulde investere for dig. De
siste pengene du hadde —

PAUL

nikker.

EIGILL

gjør en bevegelse bortover mot fabrikken:

Jeg satte dem like godt i Nationalt Kjemisk Koncern. Så du alt nu kan
føle familieformuen på pulsen.

PAUL

Takk for dét.

Vil gå opover.

EIGILL

Du vil ha glede av den aksjen din. Den stiger alt. Papirer i den
bedriften har nemlig en eien-dommelighet. De går alltid op når det ser
mindre fredelig ut i verden.

PAUL

Dette har jeg ikke visst. Dette bar jeg ikke bedt dig om.EIGILL

Har du bedt mig om å tape pengene dine, kanskje? Nå!

Si mig: er det ikke her du vil høre hjemme?

PAUL ser ham inn i øinene:

Jo, jeg vil høre hjemme her.

Han går hurtig opover mot Matti,Sommerkveld i arbeiderstrøket. Rekke av
egnebjem med haver foran. Scenen foregår utenfor Haraldsens bus; et
lavt bvitt stakitt til høire mot nabobaven.

Fru Rud, ung. blek og slitt, står der inne og henger op klæsvask, mens
hun holder et øie med barnevognen. I bakgrunnen går veien forbi. Vi
skimter, som i forrige billede, fabrikkene opover fjellsiden, men denne
gang nærere. Nede på jordet høres rop av gutter som spiller fotball, og
det bløte dunket av ballen mot gresset.

FRU HARALDSEN femti år, kommer vaggende ut og henter aftenavisen som er
kilt inn i havegjerdet, sier til fru Rud:

Fælt med denne krigen!

FRU RUD Godt at den er så langt borte.

FRU HARALDSEN Åssen har ongen det?

FRU RUD Han kommer sig nå.

Jeg trur det var den lange streika før han blevfødt som gjodn så ussel.
Å, han var glupsk inne i mig, men det var så lite å ta av.

FRU HARALDSEN Bra at streika er slutt nå!

FRU RUD Måtte den til, når vi tapte allikevel?

Tre småpiker kommer løpende inn, og leker pakkeball på Haraldsens
trapp-

DEN ENE messer, mens hun slår ballen:

Jeg liker ikke Øivind, jeg liker ikke Tor, jeg liker ikke Bjarne, jeg
liker ikke Oskar, jeg liker ikke Henry!

DE TO ANDRE Hun liker bare Hans!

De to løper leende ut, pakkeballspillersken efter.

FRU HARALDSEN begynner å le. så barmen disser:

Ja, disse onga!

ARVID HARALDSEN 21 år, kommer ut på trammen,

y — Men imorgen —FRU HARALDSEN Har du nå sittet og lest i hele dag,
Arvid! Gjør du ikke nok av det oppe på Høiskolen!

ARVID

Må nok til.

FRU HARALDSEN A skal du hen?

FRU RUD

Det er nå vel ikke nødvendig å spørre om. Sommerkvelden!

ARVID

ler:

Det var ikke så vel!

Til moren:

Jeg skal bort på laboratoriet.

GUTTEROP

utenfor:

Centr da vel!

Legg’n over, Hans!

EN KVINNESTEMME hauker:

Hans! Du skal inn og legge dig, Hans!

GUTTEROPENE Spark nordover!

Heia, Øivind!ARVID

lytter smilende:

Jeg kjenner den så vel, den siste stunden, når det tok til å mørkne
nede på jordet! Da var det ikke råd å gå hjem, selv om vi knapt kunde
se ballen; da var det eneste i verden: ikke å miste et minutt!

FRU HARALDSEN Dom er aldeles som svalene, kvitrer og farer omkring når
sola går ned; vil ikke legge sig!

HARALDSEN

kommer inn haveporten: Han et en eldre, transt arbeider;

glad og stolt over sønnen;

Nå, du står på farten.

ARVID

Jeg tror jeg skal få en jobb som assistent for resten av ferien. Det er
det jeg skal bort og snakke om.

HARALDSEN Da blir det kanskje ikke noe av fisketuren vår til fjells, på
lørdan.

ARVID

Den må vi nå få, før jeg reiser, — enten det blir sånn eller sånn.

KVINNESTEMMEN Nei, nå få r du komme og legge dig, Hans!ARVID

idet han går ut grinden:

Ikke legg dig, Hans!

FRU RUD ser efter ham:

Ja, det er en kjekk gutt!

Og han skal jo være så begava,

FRU HARALDSEN

soler sig:

Ja, dom sier det. Jeg vet nå ikke, jeg.

FRU RUD

Men det er nå vel dyrt å ha ham på Høiskolen —

HARALDSEN Vi har et lån, da —

FRU HARALDSEN Og ban er ferdig til jul!

FRU RUD

Han ender sikkert der oppe i sydbakken, i en av ingeniørvillaene, får
se sola om våren en måned før far'n og mora si.

FRU HARALDSEN Det er nå vel ikke det verste som kan hende'n.CELINE

går forbi ute på veien, stanser ved stakittet, nikker inn til fru
Haraldsen:

God aften, fru Haraldsen!

God aften, fru Rud. Jeg skal bort og se til Helene Haugen. Vet De
hvordan det står til?

FRU RUD Det er visst det samme.

CELINE

Og hvordan har vesle Leif det?

FRU HARALDSEN rørt, dempet til mannen:

Hun husket navnet!

FRU RUD

Jo takk, bedre.

CELINE

De ser blek og sliten ut, fru Rud.

FRU RUD ser på henne:

De vet: vi har hatt en vanskelig tid.

CELINE

rammet:

Men nu sier alle vi går bedre dager i møte.

Tar sin tilflukt hos barnet:Si skjønn han er! Sånne store, skinnende
blå øine!

FRU HARALDSEN

tøtt;

Å, Herregud,

CELINE løfter hodet, beveget:

Der er mange slags urett i verden. Jeg kjenner kanskje til det, jeg
også. De skal tro mig, fru Rud. Jeg vilde bytte i dette øieblikk med
Dem, hvis jeg hadde et barn som sa.

Farvel!

Hun går videre.

FRU HARALDSEN Hun er makeløs!

STEINBØ

en ung arbeider har stått ute på veien ved porten inn til Haraldsen. Nu
kommet han inn:

Jeg syntes det var fært det hun sa, jeg!

Hun vilde bytte! Det var akkurat som vi skulde misunne dem der oppe. Vi
misunner dem ikke. Vi vil ha dem vekk, for å lage en rettferdigere
verden.

FRU HARALDSEN Prøv nå å være litt menneskelig, du au!

HARALDSEN Det er lenge siden jeg bar sett dig, Steinbø.FRU HARALDSEN

Jeg så dig nedpå brua i middags. Har du fått ferien din?

STEINBØ

smilende:

Ja. Jeg har fått ferien min.

FRU HARALDSEN

ser på ham:

Ble du ikke tatt inn igjen?

HARALDSEN

forbitret:

Det er det gamle. Rasjonaliseringen.

FRU HARALDSEN

De begynte med de yngste, hørte jeg.

STEINBØ

De begynte med de farligste. Men nå er det viktigere ting det gjelder.
Nå gjelder det solidariteten som aldri før. Dere vet det: de legger
driften om til krigsproduksjon.

HARALDSEN

Å, dom sier så mye.

STEINBØ

Men du som er tillitsmannen vår, har vel øine å se med! Så du ikke, at
de installerte nye apparater?Du vet nå vel hvordan de ser ut! Du
arbeidet jo her under krigen.

HARALDSEN

Jeg kan si så mye: jeg likte ikke akkurat det jeg så idag.

STEINBØ

Der er bare ett svar: streik.

FRU RUD trykker barnet til sig i angst;

Nei! Det må ikke begynne nå igjen —

GUTTEROP

Skyt da, Hans!

Jubel nede på jordet.

HARALDSEN

Ingen av oss liker vel det arbeidet.

Men vi får huske: gjør ikke vi det, gjør andre det.

STEINBØ

Ja. Slik tenkte dere under den siste krigen også. Hvor mange procent av
det sprengstoffet som gikk med, var det dere leverte?

Dere tjente jo så godt den gangen at dere kunde bygge nytt Folkets hus.
Med litt hjelp av bedriften!

Det måtte være fint å se det røde flagget folde sig ut åpningsdagen og
vite at blodfarven var ektenok, blodet fra alle de som dere hadde
hjulpet med å sprenge i filler.

HARALDSEN Sånn tenkte ingen den gangen.

STEINBØ Men vi skal tenke sånn!

FRU RUD

Vi vil da fred! Men åffer skal vi som har det tyngst, alltid ta den
største børen?

Er det det vi er skapt til?

STEINBØ Ja. Det er det vi er skapt til.

FRU HARALDSEN Jeg skal si dig noe, jeg, Steinbø —

Sånn snakka du ikke, hvis du hadde arbe’. Og ikke hvis du hadde andre å
tenke på. Barn som skulde frem.

STEINBØ

Ongene mine skulde ikke frem, dersom de måtte svikte det som de andre
slåss for. Og du veit godt hvorfor jeg ikke har arbe’: fordi jeg ikke
boldt mig i bakerste rekken under streiken. Men nå skal jeg nevne for
dere en som hadde arbe'. Husker dere ’n Ottar som lå her med den
Bergens-båteni våres. Igår fikk han fem års tukthus i Tyskland, for å
ha utdelt flyveblad.

Veit dere hvem som hadde skrevet et av de cp-ropene om fred? Han Paul
Berner som holder sig med den blinde dattera oppe hos
generaldirektøren. Han og noen andre forfattere gir fem kroner hver om
måneden, for å arbe’ for freden, i Tyskland.

Men 'n Ottar fikk fem år, og den tyskeren han gav bla'ene til, blev
halshugga, med handøks.

Glem ikke én ting: der er mange som stoler på oss. De venter på oss.

HARALDSEN

Jeg har vært med på streiker før du blev født. Jeg tenker jeg har tatt
min tørn så godt som noen.

Men jeg er ikke så ansvarsløs at jeg sier til kameratene mine: Nå har
vi kjempet i fire månter og tapt. Nå gjelder det å tape en streik til.

STEINBØ

Her er det ikke en vunnet eller tapt streik det står på. Det er livet
for alle mennesker det gjelder. Det er siste kneiken opover bakken. Så
er vi oppe, mann!

HARALDSEN

Det kan kanskje være langt igjen ennå. Vi har hatt følge hittil.
Steinbø. Men her tenker jeg vi får skille lag.STEINBØ

Om jeg så skal gå fra hus til hus i hele byen, så skal jeg få skreket
det ut: at det er en forbrytelse vi er med på! Du skal komme til å
skjønne det, du og. Vi må ta en kamp på dette, — verre, hardere enn
noen gang før.

En nng lysklsedd pike sykler langsomt forbi med hånden på en nng gutts
skulder. Der er en sånn fred og lykke over derte billedet, at alle
uvilkårlig ser ut på veien.

FRU RUD

følger dem med blikket, vender sig så til Steinbø:

Men vil dere vi aldri skal få leva da?

STEINBØ nesten mildt:

Jo. Det er jo det vi vil.

KVINNESTEMMEN hauker opgitt ut i sommernatten:

Nei. Nu må du komme, Hans!Generaldirektør Stens kontor; i bakgrunnen et
veldig vindu, hvor fabrikk-anlegget som vi ante i de tidligere
scene-billedene. plutselig rykker oss rett inn på livet.

BERTRAM

avslutter en diktat til sin sekretær, da direktør Håvind kommer inn:

Und fiir nåchsten Monat haben wir Vorbereit-ungen getroffen die
Produktion nocb mebr zu er~ hohen. Mit vorziiglicher og så videre.

Takk skal De ha.

SEKRETÆREN

går.

BERTRAM

Si mig, direktør Håvind.

Står De i meget livlig brevveksling med Miiblen-berg i Berlin?

HAV1ND

Som teknisk direktør sender jeg bam selvsagt rapporter som jeg tenker
kan ha interesse.BERTRAM

De strekker Dem meget langt i Deres tro på hvad som interesserer ham.

HÅ VIND

Hvad mener De?

BERTRAM

Det hender at jeg rådfører mig med Dem og andre medarbeidere før jeg
treffer en beslutning. Jeg har en følelse av at Berlin kjenner mine
betenkeligheter — eller skal vi si: ubesluttsomhet, direktør Håvind?
lenge før avgjørelsen foreligger.

HÅVIND

Det kunde jo tenkes at Miiblenberg bygger på sine egne iakttagelser.

BERTRAM

Nå?

HA VIND

Han festet sig muligens ved at De nølte med å utkommandere militær
under streiken.

BERTRAM

da» jeg gjorde det.

Går et slag, vender sig:

Er det ikke på tide, Håvind, å glemme det som er roten til all
uoverensstemmelse mellem oss? Enmåtte bli den første; og jeg har latt
mig fortelle at det var på faglig basis jeg blev utpekt.

HA VIND

Om Deres faglige overlegenhet er ikke jeg den rette til å uttale mig,

BERTRAM

Nei. De er ikke det.

HA VIND

Men det er kanskje ikke faglig dyktighet det kommer an på, for en leder
idag.

BERTRAM

Så.

HA VIND

De har vennet Dem til et system med arbeidskamper som til syvende og
sist vil ødelegge industrien. De ser ikke at en ny tid er i anmarsj,
med en eneste jetnhård vilje på arbeidsplassen: vår.

BERTRAM

Men jeg gjetter nesten hvem som ser den. Hør. Jeg gir Dem en advarsel.
Enten vil jeg kunne drøfte bedriftens anliggender med Dem i ful!
tillit, eller jeg er nødt til å skaffe mig en annen medarbeider. Er det
klart?

Annet var det ikke.HA VIND

går.

BERTRAM tar hustelefonen:

La ingeniør Eikrem komme inn.

EIKREM

en ingeniør i tredveårene, utpreget fagmenneske, kommer inn.

BERTRAM

smilende:

Vær så god! Jeg har en anelse om hvorfor De kommer, Eikrem.

EIKREM

Har De fått se på det som jeg har gjort? BERTRAM

Det er utvilsomt et betydelig arbeid. Som kjemiker kan jeg si Dem at
jeg har gjennemgått det med interesse og respekt.

EIKREM

Ikke sant ... De ser for en uhyre betydning min metode vil ha for hele
produksjonen.

BERTRAM

Jeg gjør det.

EIKREM

Når vil De innføre den ved fabrikken?BERTRAM Den vil ikke bli innført.

Stillhet.

EIKREM Samme grunn som sist?

BERTRAM

nikker:

Her er så stor kapital investert i det maskineriet vi har, at det må
forrentes først. Men vi vil selvsagt kjøpe opfinnelsen av Dem.

EIKREM

For å låse den inn i jernskapet — inn til de andre?

BERTRAM

Ja.

EIKREM

Det er kanskje én grunn til — for ikke å gjøre bruk av den.

BERTRAM

Hvilken?

EIKREM

Krigsproduksjonen.

BERTRAM

Anstill Dem ikke moralsk, når De ikke mener det.EIKREM

Jeg trodde da jeg blev ingeniør, at jeg skulde tjene produksjonen, ikke
profitten.

BERTRAM

En illusjon som mange av oss har hatt.

EIKREM

Men nu vil jeg ikke lenger! De får betrakte denne samtalen som en
opsigelse.

BERTRAM

Jeg gjør Dem opmerksom på at der er en klausul i Deres kontrakt som
hindrer Dem i å ta ansettelse annetsteds, før to år er gått.

EIKREM

Men dette er livegenskap!

BERTRAM

Det står Dem fritt for å uttrykke Dem slik. Jeg vil kalle det:
lojalitet mot Deres bedrift.

EIKREM

Jeg har skapt en ny metode, jeg har føtt noe videre, jeg har krav på å
få det virkeliggjort —

BERTRAM

De får en check på ti tusen kroner, og et tillegg på to hundre kronet
måneden.

Men skjønner De ikke! Jeg er i mine beste år nu! Jeg må ikke stanses på
denne måten, jeg må få prøve mig!

BERTRAM

Se tiden an! Så skal vi se hvad vi kan gjøre for Dem, Eikrem.

EIKREM

Nei! Hun sa det til mig. konen min. før jeg gikk hjemmefra imorges. Stå
fast, Einar! sa hun. Ellers går du til grunne på det, sa hun.

BERTRAM

La mig ennu engang få gjøre Dem opmerksom på at her foreligger ikke noe
valg.

Checken skal bli sendt bort til Dem i løpet av dagen.

Han reiser sig og strekker hånden frem.

Farvel.

EIKREM

trykker den mekanisk og går. Bertram står et øieblikk ved vinduet.
Hustelefonen ringer, han tar den.

BERTRAM La ham komme inn.

HARALDSEN

inn.BERTRAM God dag, Haraldsen.

HARALDSEN

God dag.

BERTRAM

Nå.

HARALDSEN Det er det: vi liker ikke det som foregår på fabrikken om
dagen.

BERTRAM Noe spesielt, eller i sin almindelighet?

HARALDSEN Å, det er nok noe spesielt vi ikke liker: ammo-nium-nitraten.

BERTRAM

Jeg er glad over at De kom for å drøfte dette.

HARALDSEN Vi vil ikke være med på å produsere noe som lukter av krig.

BERTRAM

Svar mig på én ting, Haraldsen. Tror De jeg ønsker krig?

HARALDSEN

Nei.BERTRAM

Godt. Jeg vil gå lenger: nevn mig den industri-mann i dette land som
ikke med glede gav avkall på alt øket utbytte, hvis det bare kunde være
fred.

HARALDSEN

Men likevel —

BERTRAM

Ja. Allikevel!

Vi kan ikke produsere hvad vi vil, men hvad vi kan få solgt. Det er det
eneste vi kan holde oss til.

Ennu er ikke krigen kommet. Ennu ruster man bare, for å avverge den.
Ingen skulde det glede mer enn mig, om verden vilde ta fornuften
fangen: men vår opgave er å tilfredsstille en efterspørsel, ikke å
preke moral.

HARALDSEN

Å nei; jeg tror ikke vi vil tilfredsstille den efter-spørselen.

BERTRAM

Hvad så?

HARALDSEN

Vi krever krigsproduksjonen stanset.

BERTRAM

Jeg går inn på Deres tankegang. Vi stanser fabrikkene, vi avskjediger
hver eneste mann for godt. Er De så fornøid.HARALDSEN Sånn hadde jeg nå
ikke tenkt det.

BERTRAM

Men sånn hadde jeg tenkt det! Vi er nettop kommet i gang efter en
streik som jeg på forhånd fortalte dere at dere vilde tape. Det var
ikke bare harme jeg følte, Haraldsen, i de månedene, men sorg også over
en slik meningsløshet.

HARALDSEN Men ongene våre følte noe som kanskje generaldirektøren ikke
følte —

BERTRAM Ingen bad dere! Ingen tvang dere!

Men De skal vite: en arbeidsstans nå blir den siste i bedriftens
historie.

Her har gang på gang vært forslag om å overføre hele produksjonen til
utlandet, hvor vi kan kjøpe billigere arbeidskraft. Men jeg har kjempet
mot med nebb og klør. Jeg har villet seire, og jeg har seiret.

For jeg har vært med å bygge dette stedet fra grunnen, jeg husker som
det var idag den sommerkvelden jeg kom her første gang; her var bare
ville fjellsiden og fossen, og nede ved fjorden noen fattigslige
gårder. —HARALDSEN

Jeg var også med fra begynnelsen.

BERTRAM

Husker De den natten, det første anleggsåret, da raset gikk oppe ved
Juvass-demningen. Husker De hvor vi slet med å få steinene vekk. Til
min siste dag vil jeg høre skrikene fra dem som lå under. Jeg har ennu
arr i hendene mine fra den natten.

Jeg minte Dem om det ifjor da De fikk tyveårs-medaljen, og De husker
kanskje også jeg sa at den høieste lov i verden er alle menneskelige
interessers solidaritet.

HARALDSEN

Jeg kjenner bedre solidariteten med kameratene mine hele jorden over,
hvis en krig skulde bryte løs nu. For det har alltid vært slik: det er
dem som kommer under steinene.

BERTRAM

Behøver De absolutt å anlegge slike perspektiver, Haraldsen? Det er
ikke alle som gjør det. Jeg kan nevne en episode for noen tid siden:
Mannskapet på en norsk båt gikk fra borde, fordi de nektet å føre
krigsmateriell til Afrika. Men deres egen organisasjon sendte dem et
telegram: gå ombord igjen,

Hvad vi har å avgjøre, er det som skal skje her. Jeg vil en eneste
ting: holde fabrikken i gang, gi arbeid til mine folk.Hvad vil De? De
vil katastrofe. Tør De ta ansvaret?

HARALDSEN

Jeg skal legge det frem for foreningen.

BERTRAM

Nei! Det er noe annet De skal legge frem. Jeg akter ikke lenger å
arbeide under denne utryggheten.

Vi kan vente oss angrep i avisene som krever at krigsproduksjonen skal
stoppes. Jeg forlanger at arbeiderne henstiller til regjeringen at
produksjonen holdes i gang.

HARALDSEN

Det gjør vi aldri, generaldirektør Sten.

BERTRAM

Jo, dere gjør det.

Pleier jeg å holde det som jeg lover?

HARALDSEN

Ja.

BERTRAM

Så skal jeg gi Dem et løfte.

Hvis dere ikke av all kraft støtter bedriften i denne tiden, legger jeg
hele byen øde innen seks måneder. Det er mitt eget liv, femogtyve år av
søvnløse netters bekymringer, av dagers slit og glede, som jeg raserer,
men jeg må.Hvert eneste menneske her er avhengig av bedriften; når vi
bryter op, kommer butikkene, skolene, hjemmene til å spikre døren
igjen. Ingenting blir tilbake, ikke engang forsorgen!

Jeg skal gjøre denne byen utdødd som et nytt Pompeii. Dere vil bli et
tog av titusen hjemløse langs landeveiene, dere vil ligne flyktningene
i den krigen som kanskje aldri bryter ut!

Forstår De mig nu?

De to mennene står og ser på hverandre.

BERTRAM Tør De allikevel ta en kamp?

HARALDSEN svarer ikke, senker blikket.TREDJE AKTHallen. Over midnatt.
Paul og Eigill sitter og drikker. Ansiktene er hvite og anspente, Paul
reiser sig og går et slag rundt i værelset.

PAUL

Det er godt med krusifikser her i huset. Ikke ualmindelig i rike hjem.
Jaja. Det må være tiltalende å se Ham som pisket pengevekslerne, så
omhyggelig spikret fast.

EIGILL

Skal du snakke om religion, kan du holde dig til mor.

PAUL

Du har ikke arvet stort av gudfryktigheten hennes.

EIGILL

Narr mig ikke til å le.

PAUL

Hvad er det egentlig mellem dig og din mor?

EIGILL

Raker det dig?PAUL

Det interesserer mig fordi hun er et så usedvanlig fint og yndig
menneske.

EIGILL

Ja, det må man late henne. Hun har fylt hele huset med ynde plus
martyrium. Hun har vært så tapper at ber ikke var til å puste. Hun har
vært så god at alle andre tapte lysten.

Og samtidig! Jeg husker noe hun sa til far ute i haven engang, de
visste ikke jeg var der.

PAUL

Hvad sa hun?

EIGILL

Ja, det vilde du ha likt. Ånei! Men har du hele livet ditt svømt
omkring i en varm gjørme — for mor lager stemning av alt, hun, — kan du
komme til å tenke: en stein er en anstendig ting. Alt som er hardt og
kaldt, er godt.

Nikker mot krusifiksene:

Jeg har ikke noe til overs for greiene hennes.

PAUL

Det passer dig vel godt som ung, lovende forretningsmann også. Folk av
din klasse vet at de er truet, farligere enn noengang før. Nu er det
ikke lenger Gud, men vold, dere har bruk for.EIGILL

Min klasse! Men du er utenfor. Du vil ikke slåss. Du vil bare snylte og
stikke oss i ryggen.

Jeg har lest boken din. Kapitlet om de prostituerte. Først har du
ligget med jentene, efterpå har du spurt dem hvordan de blev slik, Var
det samfundsf or holdene.?

Og så har du skrevet, med ditt hjerteblod, for å få penger til bedre,
dyrete kvinnfolk. Er det ikke sånn dere gjør det, dere med sosial
harme?

PAUL

Jeg tror du har overdrevne meninger om sosial barme; om hvor meget den
innbringer. Ta imot en prøvet manns råd: velg dig en annen levevei!

EIGILL

Stol på: Jeg vil heller jobbe på min måte enn på din. Av alle grunner!

Sånne som du spekulerer i folks utilfredshet. Men tenkte folk mindre,
hadde de det bedre!

PAUL

I én retning har du drevet det langt. I mangel på fantasi. A være
uvidende om andre — det gir styrke. Bødlene i verden er ikke de
grusomme, men de fantasiløse. Børs-spekulanten, statsmannen, generalen.
De som ingenting vet om menneskeskjebnene bak! De har den rette
morderkul-den. Skål!Én ting skulde jeg gjerne vite: myrdes her mer enn
vi kjenner til? Selve grunnmalingen, morder-farven, bar vi alle sammen,
den er likegyldigheten. Er dette menneske levende eller død? Det et mig
knekkende likegyldig!

I selve likegyldigheten ligger der en dødsdom. Men hvor mange utfører
den?

For eksempel i gode hjem, hvor det kan gjøres i kultiverte former, og
uten risiko for mistanke? Dannede, stillferdige mord med presentable
motiver: griskhet, kalkylen efter å få mest?

EIGILL

Siden vi sitter i et godt hjem, — hadde du mot på et mord?

PAUL

Det er håndgrepet det kommer an på. Det gjelder å redusere håndgrepets
motbydelighet til det minst mulige. Og der skulde jeg kanskje ha
betingelser.

Det sies at for å være en god forfatter, må man huske godt. Jeg er ikke
forfatter lenger, jeg er her. Men kanskje kunde jeg bruke fantasien til
å glemme usedvanlig godt. Å koncentrere alle evner om å skyve en
handling ut i et grenseland: gjorde jeg det? gjorde jeg det ikke?

Tar en liten flaske med sovemidler op av lommen. Stanser og
lytter.Hører du de arbeider nede i laboratoriet. Vet du hvad det er?

EIGILL

Nei. Men det er nå hyggelig å vite at de arbeider for oss, dag og natt.
For oss, sa jeg. Tror du det er for dig, kanskje? Er det sovemidler du
skal ta?

PAUL

Hyacin morfium. Jeg vil til sengs.

Heller en tablett ut:

Dette er en ypperlig vane som du også skulde legge dig til.

EIGILL

Takk, jeg sover utmerket.

PAUL

Det gjør jeg også. Men jeg tar ingen unødig risiko.

EIGILL

Nei vent.

Det kunde være et par ting jeg hadde lyst å snakke om. Men vi går op
til mig. Nu bar vi far og mor snart, særlig mor.

Reiser sig.

Jeg hadde nemlig renkt at denne kvelden skulde være den siste du var
ber i huset.

PAUL

truende, på vakt:

Så det hadde du.EIGILL

Det passer mig ikke.

Er det femogtyve tusen du skal ha om året når du overtar Matti?

PAUL

Er du overveldet?

Jeg har regnet det grundig igjennem, og jeg er snarere bekymret. Vi er
to, vi skal reise, se fremmede land, dyr sol, kostbare stjerner,
luksusbren-ninger.

Det er i virkeligheten i knappeste laget.

EIGILL

Det blir ingenting av!

Når den tid kommer, må det gå an å få Matti gifc med en innenfor vår
egen krets som kan forsørge henne.

PAUL

Har du utnevnt dig til eneste barn her i huset?

EIGILL

Du glemmer far!

Alle vet vi at du tar ikke Matti for hennes smukke øines skyld. Men far
hater dig.

PAUL

hårdt, eftertenksomr:

Det er riktig hvad du sier om din far.EIGILL

Han trenger bare et lite puff. Imorgen tidlig snakker jeg med ham. Så
er det: ut! Gå tilbake dit du kom fra. Begynn på skrivingen igjen!

PAUL

ser sig om:

Her var godt å være. Her var fred. Jeg er langt borte, når jeg er her.

Jeg har ikke noe å skrive om. Ingen har noe å skrive om! Jeg vil være
her.

EIGILL

Du vil? A nei. Jeg har bruk for pengene selv.

PAUL

Du synes her er én for mange av oss?

EIGILL

Ja.

PAUL

Om jeg syntes det samme! Kanskje jeg ikke har trang til å dele, jeg
heller. Kanskje jeg har tilpasset ærgjerrigheten min efter det som har
verd her! Å få mest! Jeg bar vært lærvillig!

EIGILL

Du har trengt dig hit inn, og nå blir du lempet ut igjen. Mer er det
ikke.

Jeg er ikke en fremmed! Skiller jeg mig ut? Jeg har næringsvett, jeg
også. — jeg har sviktet livet mitt, det vil jeg ha noe igjen for. Er
jeg ikke begynt å ligne dig kanskje? Det er ansiktet ditt jeg ser, når
jeg ser mig i speilet.

EIGILL

Da må du vel være glad!

PAUL

Jal Jeg er glad!

Akkurat så glad at jeg har lyst til å knuse speilet.

EIGILL

Så det er sånn det føles — når man skal gå fra de pengene man forakter!
Det er nå liv i pengene

ennå, later det til. Be for dig, men det skal ikke

nytte dig! Slikk føttene mine, for faen!

PAUL

Ta seltersen.

Så tar jeg flasken og glassene.

Eigili går op trappen,

Paul tar sovemidlec op fra border, står et

øieblikk og ser fremfor sig. Så følger ban efter.

Bertram og Celine kommer inn, selskaps-klædd.

BERTRAM

Så du stjerneskuddet.CELINE Hvad ønsker du dig?

BERTRAM legger armen om henne:

Jeg har fått dét, som jeg ønsker mig.

CELINE

går fra bam:

Det er noe jeg gjerne vil snakke med dig om. BERTRAM

Jeg skal komme til dig om en halv time. Jeg

har noe arbeide.

CELINE

Skal du inn på kontoret?

BERTRAM

ser på henne:

Nei.

I laboratoriet.

CELINE

Hvad er det som foregår der nede?

BERTRAM

Viktige forsøk.

CELINE

Jeg skjønner de er viktige — og hemmelige — når du foretar dem her.

Med en ro som dirrer:Er det så at hele driften er lagt om til
krigs-produksjon?

BERTRAM

Ja.

CELINE

Men arbeiderne —

BERTRAM

De har bøiet sig.

CELINE

Men du, Bertram!

BERTRAM

Sett dig her, så skal jeg forklare dig alt.

CELINE

Nei. jeg vil ikke høre dette!

BERTRAM Vil du eller vil du ikke?

CELINE rolig, hårdt:

Si det.

BERTRAM

Som du vet tilhører bedriften her et kjemisk kartell som består av en
rekke fabrikker rundt om i Europa. Alle sammen er i fredstid innstillet
på fabrikasjon av kvelstoffgjødning. I dette øieblikk er der behov for
store mengder sprengstoff. —CELINE

Og dette behovet er det du vil tilfredsstille —

BERTRAM

Hør nu.

Der trenges også gjødningsstoffer. I aller høi-este grad! Jorden må
dyrkes dobbelt intensivt, ved at så megen arbeidskraft tas bort fra
landbruket.

CELINE

Til krigen.

BERTRAM

Ja til krigen!

Kvelstoffgjødning vil altså være ytterst efter-spurt, og vi kan faktisk
bestemme vår egen pris.

CELINE

Men hvorfor holder du dig ikke til det?

BERTRAM

Riktig! Det er problemstillingen.

Det bele er et skjønnsspørsmål, en teknisk fordeling av opgavene. Noen
fabrikker må brukes til gjødning, andre til sprengstoff. Det er ikke et
moralsk spørsmål. Det er grovt hykleri å anlegge den målestokken på
det. Under disse omstendigheter er den produksjon som resulterer i et
kornaks, ikke det spor bedre enn den som resulterer i et kors.CELINE

Gå fra alt, Bertram.

BERTRAM

Og la en eller annen Håvind slippe til? Nei! Dessuten, Celine! Vi hører
til i dette samfudet. Det er meget i det som kan fylle oss med smerte
og gru. Men det er vårt. Det har gitt oss mange lykkelige ting.
skjønnhet, en egen verden hvis sprog vi forstår: det har gitt mig dig.
Vi får være trofaste mot det til slatten.

CELINE

Resignasjon! Den likegyldigste følelsen i livet. Er der ikke noe som
heter kamp?

BERTRAM

Vil du jeg skal gå over på den andre siden?

Vemodig bittert.

Ånei, Celine.

Jeg blir her. Og kamp blir her nok gudbedre på den posten jeg står.

CELINE

Jeg forakter dig.

BERTRAM

Nei. Der gjør du ikke. Da måtte du ha foraktet mig hver dag vi har
levet sammen. For det vi snakker om i natt er bare en konsekvens av
mitt arbeid gjennem mange år.CELINE

Jeg trodde du visste veien. At du mestret alt og alle. Og det gjør du
ikke. Derfor forakter jeg dig.

BERTRAM Og jeg elsker dig.

Jeg elsker det ville sinnet ditt som reagerer sånn. Nu flammer du mot
mig i forakt. Men hvad betyr det mot at du flamme r?

CELINE ser på ham:

Vaer ikke så sikker.

BERTRAM

Skal dette fjerne oss fra hverandre, Celine. CELINE

Fjerne oss?

Jeg har hatt aktelse for dig. Nu vet jeg bedre.

Går nær bort til ham.

Men det har ikke fjernet mig fra dig,

BERTRAM

Hvad mener du.

CELINE

Det er som jeg er kommet nærere til dig. Til dig. Bertram.

Aktelsen er ikke mellem oss lenger, nu er du bare min. Skamløst!

Kysser ham.

Nu er det bare oss.104 BERTRAM

Du ville Celine!

De går sammen bortover, på vei inn til sig selv.

CELINE

stanser og peker på bordet, hvor askebegeret står:

Her har Paul sittet.

BERTRAM med kulde:

Savner du ungdommen.

CELINE

ler.

BERTRAM Du er litt betatt av Paul.

CELINE foran speilet:

Så dum en mann kan være.

BERTRAM

Jeg så dere sammen ute i parken imorges. Du tok efter hånden hans >—

CELINE

Skal jeg si dig noe. Jeg kom fra dig. Da falt der kanskje en glans av
lykke, av forelskelse! på ham også.

BERTRAM Så du er forelsket i ham —CELINE

Det vilde være en overdrivelse om jeg sa: Jeg føler ingenting.

BERTRAM

Jeg tror dig ikke.

CELINE løfter hånden og sverger.

BERTRAM

Husk du har bedratt mig engang.

CELINE

Det vet jeg ingenting om. Jeg husker ikke det sludderet.

BERTRAM

Jeg husker det.

CELINE

Engang trodde du mig. At det var for din skyld jeg gjorde det. Alt
vilde jeg gjøre for dig, for min kjærlighet til dig! Var jeg borte fra
dig, kunde jeg gå i sneen med nakne føtter tusen mil for å finne dig.

BERTRAM

Men dette —

CELINE

Ja!

Dengang jeg hadde fått Matti, elsket du mig ikke lenger. Først
ammelukten, melkelukten, jegvar mor, ikke det du vilde ha. Så kom
hjerne-betendelsen, jeg var sykepleierske, du glemte at jeg var kjønn.
Derfor var det jeg gjorde det, jeg vilde du skulde vite at jeg var
elskerinne. Jeg vilde vekke lysten din.

Jeg elsker dig.

BERTRAM Du. Min! Celine.

Han slukker lyset. De går.

Månestrålene faller på krusifikset.

MATTI

kommer inn. Hun setter sig for å vente på noen. Plutselig hører vi det
går i trappen.

MATTI

Paul!

PAUL

i et gisp:

Er det dig, Matti?

MATTI

leende:

Blev du skremt?

Skal jeg tende lyset for dig? Du er ikke noe flink å finne frem. synes
jeg.

PAUL

Ikke tend.

MATTI

Visste du ikke jeg kom?MATTI

Jeg sa jeg la mig, for da tenkte jeg du blev fortere ferdig med Eigill.
Sover han?

PAUL

Jeg vet ikke.

MATTI

Hyss. Hører du?

PAUL

Jeg hører ikke noe.

MATTI

Det var likesom en stønnet.

PAUL

Matti — skal vi gå op, og se — ?

MATTI

Nei.

Vet du hvad jeg gjorde mens dere satt her. Jeg leste om igjen noen av
artiklene dine om freden, Paul.

Jeg har fått dem skrevet av, alle sammen. Og først i natt forstod jeg
hvad du mente —

PAUL

Hvorfor først i natt?MATTI

Vet du hvad som skjer under føttene våre, Paul? Jeg hørte noen av
ingeniørene snakke sammen ute i haven, de var oppe for å trekke frisk
luft.

Det er en ny giftgass de eksperimenterer med.

Stillhet.

Er det ikke forferdelig?

PAUL

Jo.

MATTI

Det er som hele huset er forgiftet. Hele barndommen min, mors godhet,
fars penger, alt er forgiftet! Det er du som har lært mig å forstå det
—

PAUL

begraver hodet i fanget hennes:

Å Matti ------

MATTI Er du redd for noe?

Lytter:

Nei. Nu er det stille ovenpå.

PAUL

Gå ikke fra mig.

MATTI

Hvad er det med dig i kveld, Paul.

PAUL

Ingenting. Ingenting!

Jeg lengter bare efter dig, Matti.A, du min egen.

PAUL

kysser henne:

Jeg elsker dig sånn.

Gi mig fred, Matti.

MATTI

Ja, Paul.

Teppet.Neste formiddag.

Hallen. Et veil av blomster.

Bertram står, mørkklædd, ved vindnet.

BØRS

kommer inn og trykker Bertrams hånd:

Kjære Sten. Jeg hører jeg kommer på en sorgens dag. Min inderligste
deltagelse! Så plutselig. Uten forutgående sykdom?

BERTRAM Eigill hadde alltid et dårlig hjerte.

BØRS

Tragisk!

BERTRAM Kommer du sydfra —

Noe nytt?

BØRS

Miihlenberg var meget bekymret. Som du vet mener han at der rundt i
Europa forberedes en rekke konkurrerende bedrifter, som bygger på
fabrikkhemmeligheter herfra. Jeg vil ikke skjulefor dig at han er meget
opbragt over at det ikke er lykkes å komme spionasjen til livs.

BERTRAM

Det er lykkes mig.

Jeg fikk rapporten fra vårt politi for en time siden. Jeg skal slå til.

Stillhet.

Men er det verd? Jeg har tenkt over mitt liv og min stilling i disse
morgentimene. Jeg har bare et eneste ønske: å gå fra alt.

BØRS

Jeg kan forstå dig.

BERTRAM ser forbauset på ham:

Kan du det?

Det var merkelig!

Hvad er det som bringer dig på disse kanter?

Jeg trodde du skulde være borte dine åtte måneder.

BØRS

beveget:

Der kommer dager da man slår en strek over de meningsløsheter og
overgrep som man har vært gjenstand for. Da blir landet som en gammel
mor hos hvem man vil dele onde og gode dager.BERTRAM

Hvad er bendt dig?

BØRS

dempet:

Du gjør dig ikke noen forestilling om hvordan det står til ute i
Europa. Jeg var nylig 1 Miincben, da er aeroplan falt ned i en av
gatene. LiiftbomberI skrek folk, og styrtet bortover i panikk. Like
efter så jeg en nattmanøvre over Paris — dér var samme følelsen: nå
bryter det ut! hver dag kan det komme! Og tenk dig — disse byene fulle
av millioner mennesker som vil trampe av gårde lik rasende bøfler! Nei,
da vender man hjem — til uberørtheten og ensomheten!

BERTRAM

Hvor vil du slå dig ned?

BØRS

I en norsk fjelldal! Jeg vil dyrke jorden, jeg vil kare min egen ull.
Jeg vil kunne skaffe det nødvendige til mig og mine.

Og hvis det ikke går verre denne gang enn under verdenskrigen, hvis det
bestående samfund ennu en gang viser sin livskraft — godt, da vender
jeg tilbake, og ikke som en fattigere mann. Men hvis det verste skulde
skje, er det godt håp om å overleve det i de bramfri forhold jeg akter
å leve under.BERTRAM

Lykke til!

BØRS

Som gammel venn sier jeg til dig og Celine: følg mitt eksempel! Dette
anlegget blir noe av det første bombeflyene tar. Få dig en liten gård,
noe å falle tilbake på.

BERTRAM

Takk for ditt råd —

BØRS

Vær sikker på at min hustru og jeg vil sende dere mange varme tanker,
der vi sitter oppe i ødemarken!

Han går.

Celine kommer ned trappen. Hun er sort-klædd.

CELINE

hviskende:

Jeg forstår ikke uttrykket i ansiktet hans. BERTRAM

Du skal ikke sitte der oppe, time efter time.

CELINE

Jeg bar sett døde før. Jeg husker min mor. Det var som ansiktet fikk et
klart, overjordisk lys.

8 — Men imorgen —dagene efter bun var død. Ansiktet var som et løfte.
Men Eigills uttrykk, det er så bittert, så hånlig. Og det er likesom
han gjennemskuer noe.

BERTRAM

Lov mig, Celine: ikke gå mer dit. Det river dig bare op.

CELINE

Nei, det løfte kan jeg ikke gi dig. For jeg synes det er som Eigill vii
si noe. Og jeg vil vite hvad det er.

BERTRAM eft« en stillhet:

Jeg ringte med hans kompagnon nettop. Eigill hadde spekulert ganske
meget i det siste og hadde hatt betraktelige tap; men ikke av en
ekstraordinær natur.

CELINE

Så lite vi vet om hverandre! Han har vist oss et rolig ansikt, han
likte jo best å holde oss på avstand, men under har der vært sorger,
latterlige, meningsløse sorger —

BERTRAM

Jeg kunde jo så lett ha hjulpet ham —

CELINE

Han hat ikke torder gå til oss, Bertram. Han bar vært ydmyket,
skamfull. Hvorfor visste vi ikke at det var slik han var.BERTRAM

Vi skjønte for lite. Vi er kommet til kort, Celine.

CELINE

Nei!

Dette kan ikke være slutten! Igår levet han, spilte tennis, snakket,
tenkte, skulde våkne imor-ges, komme ned til frokost, han skal ikke
ligge slik, med den bitterheten, som aldri, aldri hører op.

For dette er jo ikke døden! De% er en misforståelse!

PAUL

kommer inn.

BERTRAM

Paul — De var den siste som var sammen med Eigill. Merket De noe
usedvanlig på ham?

PAUL

Nei.

BERTRAM

Nevnte han noe for Dem at han led av søvnløshet?

PAUL

Ikke nu. Men jeg husker han snakket om det i England.

BERTRAM

Ja; det var i England sovemidlet var kjøpt.

Var Eigill bekymret for sine forretninger, vet De det?PAUL

Han var kanskje ikke helt fornøiet.

BERTRAM

Men derfra og til —

CELINE

Kan De gi oss noen forklaring. Paul?

PAUL

Det må ha vært en plutselig, uoverveiet innskytelse. Han syntes kanskje
det ikke var så skremmende å gå over grensen mcltem liv og død.

CELINE

Mener De at Eigill trodde? Trodde på et liv efter døden?

PAUL

Det var kanskje et liv før døden han ikke trodde på.

BERTRAM

De var ikke Eigills venn!

CELINE

Nei, nei. Bertram! Nu gjelder det å forstå! Vi er tvert imot meget
lykkelige, Paul, over at De er her. At De kan støtte Matti denne tunge
tiden.

BERTRAM

Du har rett. Celine.Jeg har kanskje batt imot Dem, Paul. La det være
glemt!

Det er sjelden jeg ber om hjelp, men nu gjør jeg det.

Vet De met enn oss?

For det mest tragiske for Eigills far og mor er dette at han i siste
øieblikk ikke vilde dø. Han har krøpet fra sengen og bort mot døren.
Han har villet rope om hjelp, men bar ikke hatt krefter til det. Hørte
De ingenting?

PAUL

Nei.

CELINE

Og vi —

BERTRAM

Selvbebreidelser kaller ikke gutten til live.

CELINE

Det er et billede jeg ikke får bort. Eigill døende oppe i værelset sitt
— fortvilet, å så ensom! Han lå like ved den vesle bokhyllen, med alle
de slitte guttebøkene, og på veggen den utstoppede tiuren — den første
han skjøt! Det var hans barndom som var omkring ham. da han bestemte
sig. Sa ikke den ham noe?

Nei, Bertram! Den sa ham ikke noe. Ikke noe om tillit og trygghet, ikke
noe om kjærlighet. Detvar kjærlighet som han ropte på. da han prøvde å
komme sig bort til døren.

Han lå der og vilde leve. Men dette døde, store, forferdelige huset
hørte ham ikke. Hvad hjelper rikdommen oss? Den svarte ikke Eigill, da
han skulde dø. og den svarer ikke mig.

Et dumpe smell høres nede i laboraroriec.

CELINE

Hvad var det? Var det noe som eksploderte nede i laboratoriet?

BERTRAM

med jernror

Det er bare en del av eksperimentet.

CELINE

BERTRAM

CELINE

Er du sikker? Ja.

Ikke mer nu. Ikke mer.

BERTRAM

Jeg må gå ned. og delta i avslutningen.

Jeg skal ikke være lenge.

Han går ned gjennem døren til laboraroriec.CEUNE til Paul;

De får bære over med mig.

Gi mig bare noen dager!

PAUL

Jeg kommer til å reise idag.

CELINE

Skal De reise . . . langt?

PAUL

Ja. Langt og for bestandig.

CELINE

Hvad sier Matti?

PAUL

Matti forstår det.

CELINE Men elsker De henne ikke?

PAUL

Jeg kan ikke elske. Ikke nok. Ikke varig. Det er noe som er sterkere,
noe som roper på mig.

CELINE

Hvorhen vil De?PAUL

Til krigen.

CELINE

Er det ikke Dem som alltid har skrevet om fred.

PAUL

I natt forstod jeg det. Hver gang det så fredelig ut i verden, følte
jeg det som en uutholdelig byrde blev lagt på mig: du skal leve — på
lang sikt! Men hver gang det mørknet til, da ropte jeg triumferende ut
advarselen! Jeg, fredshisseren! Jeg hjalp med å holde angsten vedlike,
for den var vissheten om at det skulde komme dager da all skam, all
svik skulde gå under.

Da vilde det bli fred.

Derfor sier jeg: velsignede krig!

CELINE

De stakkars grusomme menneske — frykter De ikke døden?

PAUL

Det er bedre å styrte døden i møte, enn å bli innhentet av den.

CELINE

Jeg kunde kanskje forstå noe — hvis det var en sak De vilde dø for. Men
De —

PAUL

En sak? Det er for meget. Et menneske nu kan bare opnå en eneste lykke:
å vite hvilken sidehan skal dø på. Det privilegiet har ikke jeg
fortjent.

CELINE

Nu gir De svaret på noe jeg spurte Dem om engang: er det håpløsheten De
vil? Men jeg vil ikke!

Mot Deres tilintetgjørelse setter jeg det som jeg tror på:
barmhjertigheten! Mot Deres mørke setter jeg et brennende lys: vår gode
vilje.

Har De lest i avisene om rødekors-lasarettene som er blitt bombardert.
Der ute i den krigen De går til, vil De treffe kvinner og menn som ikke
vil øke grusomheten, men utrydde den.

Jeg har gitt noen penger, jeg har arbeidet litt, for å få ambulansene
dit ut. Ingenting har jeg gjort!

Men fra denne dagen skal jeg gi alle kreftene mine til det arbeidet.
Jeg skal prøve på å være blandt motstanderne Deres; bestandig skal De
møte det som jeg tror på.

PAUL

Jeg skulde ønske jeg kunde tro på det —

Dere heiser et flagg over noen telter; og drepes et menneske der inne,
roper verden op i avsky. Midt i en krig, hvor titusener blir blindet,
søn-derrevet, gasskvalt, blir der skapt en løgn om at et menneskeliv
betyr noe. Barmhjertigheten gjør at krigen blir tålt, krigen er ikke
bare ond!Alt tjener det samme, hat og barmhjertighet, kampen for fred.
kampen for krig. slenges inn på det store bålet hoor alt brenner!

CELINE

heftig beveget:

De mener: der skal ikke være plass for godheten i verden? Er det dét De
vil?

Jeg har mistet en sønn idag. Han er gått ut av livet, kanskje fordi vi
ikke holdt nok av ham. Jeg vilde så gjerne gjøre noe godt igjen mot
livet: er det min vilje De prøver å ta fra mig?

Han setter sig. Plutselig slår hun hendene for ansiktet.

PAUL

Jeg skal gi Dem en gave. Eigill tok ikke livet av sig.

Det var jeg som drepte ham.

CELINE

har reist sig:

Dette er ikke sant —

PAUL

Jo. Jeg hatet ham. Jeg helte gift i glasset hans.

CELINE

Har De myrdet gutten min —PAUL

Ja.

Det er ikke nødvendig at De går til politiet med dette. Det vil bare
skaffe Dem ubehageligheter; mig kommer man. i tilfelle, ikke å få tak
i.

CELINE vilt:

Hvad kommer Deres skjebne mig ved. Gå! Gå til krigen, til mordene — der
hvor De hører hjemme.

PAUL

g3r-

Et lavt stønn bøtes fra kjelleren, det stiger, uutholdelig i sin angst
og smette, det fyller rummet. det er krigen. Så dør det langsomt bort.
Celine har stått stiv og lyttet, nu går hun mot døren ned til
laboratoriet.

Bertram står i døråpningen. Han river gassmasken av sig. Han et
likblek: går fremover og synker ned i en stol.

CELINE

Hvad er hendt?

BERTRAM

med vanskelighet:

Tre drepte.

Ert kolbe eksploderte.

Ser henne inn i øinene.Giftgass. Du hadde rett, Celine. Du kan anklage
mig.

CELINE

Jeg anklager dig ikke.

BERTRAM

Det var to av mine beste folk, og en tredje som aldri skulde ha vært
der, en sønn av Haraldsen.

Det kommer ikke å gå sporløst for sig . . .

Fabrikksirenen høres.

BERTRAM

Arbeidet blir nedlagt ved fabrikken.

CELINE

Haraldsen har en død sønn idag. men det har vi også.

BERTRAM

For arbeiderne finnes der ikke noe objektivt. Ikke sorgen, ikke døden.
Dessuten: vi har bare en død sønn, Haraldsen en drept.

CELINE

Eigill blev drept.

BERTRAM

hviskende:

Hvad vet du om dette.CELINE

Paul fortalte mig det. Han gav gutten vår gift. Han hatet ham, sa han.

BERTRAM

Hvor er han?

CELINE

Han er reist.

BERTRAM Har du varslet politiet?

CELINE

Nei.

Bertram tar røret. Celine stanser ham. CELINE

Husk på Matti. Vil du vi skal slepe henne gjennem en slik rettssak?

BERTRAM Men skal denne morderen gå fri?

CELINE

Det var ikke til frihet han gikk. Jeg så det på ham.

Fabrikksirenen børes igjen.

CELINE

— Men nu er det dig. De får ikke gjøre dig noe ondt.BERTRAM

Er der noe mer som kan ramme oss. Celine? CELINE

Du skal kjempe.

BERTRAM

Var det ikke dig som vilde jeg skulde gå fra alt.

CELINE

Ikke nu lenger!

De vil tilintetgjøre oss.

Vi har et blindt barn, en drept sønn. men de bar ikke barmhjertighet
med oss. Vi vil vise vår gode vilje til å sone, men de tar ikke imot
den.

De vil bare drive oss utfor stupet, men der stanser vi.

BERTRAM

reiser sig:

Ja.

CELINE

Husk: hvad du gjør, står jeg ved siden av dig.

DIREKTØR HAVIND kommer inn fra laboratoriet. Han går hen til Celine og
trykker henne deltagende i hånden, vender sig halvt mot Bertram:

Dette var forferdelig.

Går bort til Bertram og sier dempet, med trang til å pine:Men tillat
mig et faglig spørsmål: arbeidet ikke gassen altfor hurtig? Den virket
såvidt jeg forstår på mindre enn et kvarter, og den burde bruke flere
timer. Dens hensikt er jo ikke utelukkende å drepe, men å terrorisere.
Slik at man betenker sig på å begynne krig.

BERTRAM

skjærende:

De har fullkommen rett. Men det kan bøtes på ved å fortynne med C02. Så
vil den ta flere timer. Så vil der aldri mer bli krig.

Går fra ham.

HA VIND

Arbeiderne samler sig til et demonstrasjonstog. De akter sig hit.

Jeg tenkte at De i denne tiden, som er så tung for Dem, kunde trenge en
viss avløsning.

BERTRAM

Jeg tror ikke De kan yde mig noen hjelp, direktør Håvind, der hvor De
kommer til å opholde Dem.

HAVIND

Hvor, mener De?

BERTRAM

I fengslet.

Ringer,De har solgt våre fabrikkhemmeligheter til utlandet.

HA VIND

Løgn!

Tjeneren inn.

BERTRAM La ham komme inn.

TJENEREN viser Eikrem inn.

BERTRAM

Nå?

Kjenner herrene hverandre?

HÅVIND

Selvsagt.

Vi har arbeidet sammen.

BERTRAM

Ja! Dere har arbeidet sammen.

Her ligger bevisene. Dere har sveket bedriften og landet Deres.

HÅVIND

Enn De? Som solgte aksjemajoriteten til utlandet? 95 procent. Derav
navnet Nationalt Kjemisk Koncern.BERTRAM

Vi gir ti tusen norske arbeidere et levebrød som dere to setter i fare
—

EIKREM

De må prøve på å se saken fra min side — BERTRAM

Herrene kan få lov å fortsette denne samtalen på tukthuset. Jeg er
ferdig med dere.

EIKREM De mener da ikke —

BERTRAM

Jo!

EIKREM

Men det var Dem, generaldirektør Sten, som drev mig til det. De tok fra
mig min rett til å arbeide, til å skape noe nytt.

BERTRAM De fikk betaling for det.

Går bortvog stanser foran ham.

Og så kom Håvind med dette forslaget om å gå i utlandets tjeneste?

EIKREM

Ja.

9 — Men imorgen —BERTRAM går bortover mor Håvind:

Jeg har fulgt Deres virksomhet med adskillig interesse, Håvind, De
rapporterte til hovedkontoret at den konkurrerende metoden måtte
skyldes lekkasje herfra, og De antydet at bare en ny sterk ledelse
kunde rydde op. Samtidig tilbød De våre konkurrenter Eikrems metode med
Dem som chef. Ja, slik var det. Og nu er det slutt på Dem, Håvind.

HA VIND

Jeg hadde ingen aktelse for Dem. Jeg trodde De var humanist. Jeg visste
at jeg var den lederen fremtiden trenger. Derfor hadde jeg rett til å
handle som jeg gjorde.

BERTRAM

Ytret De ikke engang et ønske om én eneste vilje på arbeidsplassen? Nu
skal De få føle den.

Politiet venter på Dem.

EIKREM

Dette kan De ikke mene.

Det er en skam jeg ikke kommer til å overleve.

BERTRAM

Det vil tiden vise.EIKREM

Men De, fru Sten, kan ikke De legge et barmhjertig ord inn for mig,

CELINE

Jeg forstår min mann fullt ut.

BERTRAM Det slår mig at De har rett, Eikrem.

Det vil ikke være helt hensiktsmessig å straffe dere.

EIKREM

Takk!

BERTRAM Det er billigere å tilintetgjøre dere.

Sett Dem, Håvind.

Håvind setter sig ved skrivebordet.

Skriv at dere begge erkjenner dere skyldige i fabrikkspionasje, har
mottatt deres avskjed på dagen, og forplikter dere aldri å ta noen som
helst stilling innenfor den kjemiske industri.

De får to minutter. Skriv.

HA VIND

begynner å skrive,

EIKREM

Men det er jo det eneste jeg kan.

io — Men imorgen —Jeg er ikke et helt menneske hvis jeg ikke får
arbeide.

BERTRAM

Når en rev sitter i fellen, hender det at den biter beinet av, for å
komme fri.

Til Håvind:

Nå, er De ferdig?

HAVIND

hatefullt:

Jeg skal være ferdig straks, bvis jeg ikke blir forstyrret.

BERTRAM

Jeg går ut fra at De sikter til sjelelige forstyrrelser; fra min side
skal De ikke bli forstyrret.

HAVIND

bar reist sig.

BERTRAM

Nå De, Eikrem.

EIKREM skriver under.

HAVIND

tar en cigarett op av etniet:

Der kan komme dager efter disse —CELINE

Direktør Håvind — jeg vil sette pris på om De venter med å røke til De
kommer ut.

BERTRAM åpner døreD. Håvind og Eikrem går.

Celine legger armene om halsen på Bertram. Uhyggelige, jagende
bilsirener høres plntselig utenfor.

BERTRAM lytter:

Det er forsterkninger til politiet.

Matti kommer nedover trappen.

CELINE tar ham om armen:

Det er Matti!

Vi må skåne henne, Bertram. Hun må aldri få vite at det er en morder
hun har vært glad i. Vi kan ikke øke byrden for henne.

BERTRAM

går bort, omfavner Matti:

Matti, kjære dig. Jeg skjønner at på denne dagen da vi alle er så
uendelig bedrøvet, har du din egen skuffelse. Men det txir best slik.Og
husk: for din mor og mig er hver dag du blir hos oss en lykke.

Beveget.

Idag er det som vi eier dig. Matti, mer enn vi har gjort på lenge.

MATTI

Så du eier mig. Men om jeg ikke vil høre til blandt eiendelene dine?

CELINE

Jeg vet at du er oprevet, Matti. Vi er alle det. Men la oss glemme alle
anklager, om bare den ene dagen da Eigill ligger død der oppe.

MATTI

Er dere begynt å holde av Eigill også?

Til faren:

Du pleide å forakte ham, i hvert fall når han kom hjem med tap. Du
tålte ham når han hadde tjent godt. Har Eigill gjort sig fortjent til
din sorg?

BERTRAM

Det er i orden, Matti. at du er bitter mot mig, men tenk på din mor.

MATTI

Jeg vet: jeg har vært det korset mor har fått å bære.Aldri, Matti!

MATTI

Men du har brukt det korset. Du har dekket dig bak det. Det har vært
reist over huset her som et røde-kors-flagg: angrip oss ikke, trekk oss
ikke til ansvar, vi har et blindt barn!

Dere har gått forbi lidelsen og urettferdigheten i verden — med mine
blinde øine.

Nu er det slutt. Nu eier dere mig ikke lenger — ikke blindheten, ikke
mig.

Jeg hørte døds-stønnene fra dem nede i laboratoriet.

Snart skal kanskje millioner stønne sånn. Alt som lever!

Jeg vet at det er mange som har skylden. Men skylden kommer herfra
også. Derfor vil jeg ikke høre hjemme her.

CELINE

Meget av det du sier nu. har du ikke fra dig selv.

MATTI

Nei. Jeg har det fra det mennesket som har

gitt mig mer enn noe annet.

CELINE

Stakkars dig.136 MATTI

Ynker du mig fordi Paul gikk fra mig?

Det behøver du ikke.

CELINE

Din far og jeg vilde gjeme at du ikke ska! nevne det navnet mer.

MATTI på vakt:

Hvorfor det?

CELINE

Det er noe vi føler, og vi vil be dig respektere det.

MATTI går like ben til moren:

Vet du noe om ham, noe som jeg ikke vet? Hvad er det du skjuler for
mig.

CELINE kjærlig:

Ingenting, Matti.

MATTI

vilt:

Si det!

CELINE

Nei, Matti.

Det er ingenting å si.MATTI

Jo. Jeg kjenner dig. Du vil skåne mig. Det skal være meningen med livet
ditt: å skåne mig. Men mishandl mig ikke lenger med den forferdelige
godheten din.

Si det!

Jeg vil ikke være blind! Jeg vil ikke være beskyttet! Jeg vil kjenne
livet, hvor grusomt det enn er.

Hun bryter sammen og synker ned i en stol.

BERTRAM

går bort til benne og stryker henne over båret:

Livets grusomhet kan du tidsnok komme til å kjenne, Matti.

Tramp av marsjerende menn høre* mentor.

BERTRAM

Der kommer de.

Så mange visste jeg ikke de var.

Trampingen av tusen føtter kommer nærmere.

BERTRAM

Forrest av alle går Haraldsen.

Og sammen med ham går Steinbø.

Skrittene høres truende nær.BERTRAM

Idag kommer de for å hente sine døde.

Men imorgen —

Musikken setter i med en sørgemarsj.

Matti reiser sig. og går famlende bortover mor den.

Et bav av røde faner slår op mot vinduet.

T eppet.

